आमिर ख़ान
"लगान" की सफलता के बाद उसी साल आगे "दिल चाहता है" जिसमें ख़ान के साथ थे अक्षय खन्ना और सैफ अली ख़ान, प्रीटी जिंटा. इस फ़िल्म का लेखन और निर्देशन नए नए आए फरहान अख्तर ने किया। आलोचकों के अनुसार, इस फ़िल्म में युवा वर्ग का सही चित्रांकन किया गया जो वे आज हैं। इसके चरित्र नए, मनभावन और सार्वभौमिक थे। यह फ़िल्म मध्यम सफल रही और शहरों में ज़्यादा चली.
डियर ज़िन्दगी
मध्यम बजट पर बनी डियर ज़िन्दगी का निर्माण रेड चिलीज़ एंटरटेनमेंट की गौरी खान, धर्मा प्रोडक्शंस के करण जौहर और होप प्रोडक्शंस की गौरी शिंदे ने किया है। फ़िल्म शिंदे द्वारा निर्देशित है, और यह २०१२ में आयी कॉमेडी-ड्रामा फिल्म इंग्लिश विंग्लिश के बाद उनके द्वारा निर्देशित की गई दूसरी फ़िल्म है। द इंडियन एक्सप्रेस के साथ एक साक्षात्कार में जब शिंदे से पूछा गया कि क्या डियर ज़िन्दगी से कोई व्यक्तिगत कहानी जुड़ी है, तो उन्होंने जवाब दिया, "डियर ज़िन्दगी सामान्य रूप से जीवन से प्रेरित है। यह इस विचार के साथ शुरू हुई थी कि हम अपने जीवन में कैसे संबंध बनाते हैं, और वे हमें कैसे प्रभावित कर सकते हैं। यह कुछ ऐसा है जिस पर मुझे दिलचस्पी है, और मैंने इस फिलॉसोफी के चारों ओर एक कहानी विकसित करने की कोशिश की है।" अगस्त २०१५ में, शिंदे ने खुलासा किया कि उन्होंने पटकथा पर काम "लगभग" पूरा कर लिया है। फ़िल्म के प्री-प्रोडक्शन का काम दिसंबर २०१५ में शुरू हुआ। शिंदे ने उस समय कहानी पर काम करना शुरू किया, और उन्होंने फिल्म के प्रमुख स्थानों के रूप में गोवा और मुंबई को चुना। प्रोडक्शन डिज़ाइनर रूपिन सुक्ख को छोड़कर, फिल्म के प्रोडक्शन क्रू में मुख्य रूप से वे लोग ही शामिल थे, जिन्होंने इंग्लिश विंग्लिश में भी शिंदे के साथ काम किया था - इनमें फिल्म एडिटर हेमंती सरकार, संवाद लेखन टीम कृष्णा हरिहरन, गौरी शिंदे और कौसर मुनीर, और छायाकार लक्ष्मण उटेकर शामिल हैं।